 Akizungumza na gazeti hili jana, Katibu Mkuu wa chama kinachojihusisha na ngumi za kulipwa cha PST, Anton Rutta alisema pambano hilo litakuwa la raundi 10 katika uzito wa super bantam.Alisema kutakuwa na mapambao mengine ya utangulizi kati ya Kalama Nyilawila dhidi ya Jacob Maganga na Cosmas Cheka dhidi ya Yonas Segu.“Maandalizi yanaenda vizuri na Mkenya anatarajiwa kutua nchini kesho (leo) tayari kwa pambano hilo,”alisema.Rutta alisema shughuli za upimaji uzito kwa mabondia zitaanza kati ya leo na kesho na kuhimiza mashabiki wa mchezo huo kujitokeza kwa wingi kushuhudia mpambano huo.Alisema mabondia wa Tanzania wanaendelea kujifua kuhakikisha wanafanya vyema katika mapambano hayo.